ભારે વરસાદ અને વીજળી પડતા ઝારખંડમાં ભારે અફરાતફરી મચી છે. ત્યારે દુમકા જિલ્લામાં બે જગ્યાએ વીજળી પડતાં બે વ્યકિતનાં મોત થયાં છે. આ ઘટના શિકારીપારા પોલીસ મથકની હદમાં બની છે. જેમાં એક યુવાન માછલી પકડતો હતો ત્યારે તેના પર વીજળી પડી હતી. જ્યારે બીજી ઘટનામાં ભલપહાડી ગામમાં એક આધેડ પશુ ચારી રહ્યો હતો ત્યારે તેના પર વીજળી પડતાં તેનું મોત થયું હતું. બીજી તરફ આસામમાં પણ ભાર વરસાદથી પૂરની સ્થિતિ ગંભીર બની ગઈ છે.